CENTAR **CISOK**

Ukoliko tražite informacije o zanimanjima i zaposlenju, nastavku školovanja, mogućnostima dodatnog usavršavanja, ili samo želite provjeriti jeste li na najboljem putu u svojoj karijeri, Centar za informiranje i savjetovanje o karijeri (CISOK) je pravo mjesto za Vas.

CISOK je centar koji nudi široki opseg usluga cjeloživotnog profesionalnog usmjeravanja i cjeloživotnog učenja koje ostvarujemo kroz usku suradnju s našim partnerima – poslodavcima i važnim institucijama na tržištu rada Splitsko-dalmatinske županije.

Usluge koje možete dobiti u našem CISOK-u obuhvaćaju:

* **Samostalno pretraživanje informacija o zanimanjima, školovanju i zapošljavanju korištenjem različitih brošura, baza i/ili pretraživanjem interneta**
* **Korištenje računalnog programa Moj izbor**
* **Sudjelovanje na različitim radionicama, predavanjima i treninzima**
* **Razgovor sa savjetnikom**

Naši savjetnici su stručnjaci društveno-humanističkog profila, posebno educirani za savjetovanje o karijeri i dostupni su svaki radni dan **od 7:30 do 15:30 sati,** osobno, telefonski ili e-mailom, na sljedećoj adresi:

**Bana Jelačića 17, 21000 Split**
**Tel: 021/682 940**
**021/682 941**
**E-mail:****cisok-split@hzz.hr**

CISOK je otvoren za sve građane i njegove usluge su besplatne – bilo da ste učenik, student, roditelj, nezaposlena ili zaposlena osoba, poslodavac, učitelj ili bilo tko drugi – djelatnici i prostor CISOK-a na usluzi su.